Zastava Andore
Državna zastava Andore prihvaćena je 1866. godine. Zastava se sastoji od tri jednako široke okomite pruge plave, žute, i crvene boje. Grb Andore smješten je u sredini, na žutoj prugi. Zastava Andore je zasnovana na zastavama Francuske i Španije, dvije države koje su garant nezavisnosti ove državice na vrhu Pirineja. Dizajn zastave sa tri vertikalne pruge je uzet sa francuske trobojke, kao i plava i crvena boja. Sa zastave Španije je uzeta crvena i žuta boja. Moto na grbu koji se nalazi na sredini zastave je na latinskom: Virtus Unita Fortior što znači U jedinstvu je snaga.